
РЕПУБЛИКА СРБИЈА	
ОПШТИНА ЛАПОВО
СКУПШТИНА ОПШТИНЕ
Број: 004023614 2026 08233 001 000 060 107 04 008
Датум: 08. септембар 2026. године
ЛАПОВО
Његошева број 18

На основу члана 40. Закона о локалној самоуправи („Сл. гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 40. став 1. тачка 15. и члана 52. Статута општине Лапово („Сл. гласник општине Лапово“, бр. 13/25), чланова 35, 38. и 56. Пословника Скупштине општине Лапово („Службени гласник општине Лапово“, бр. 6/26), Скупштина општине Лапово, на седници одржаној дана 08. септембра 2026. године, донела је 

Р Е Ш Е Њ Е
о
постављењу заменика секретара Скупштине општине Лапово

1. Владимир Михајловић, дипломирани правник, из Лапова, постављен је за заменика секретара Скупштине општине Лапово, на период од четири године, почев од 9. септембра 2026. године. 

2. Заменик секретара Скупштине Владимир Михајловић је на сталном раду и остварује право на плату у складу са актом којим се уређују плате функционера органа Општине.

3. Ово Решење објавити у „Службеном гласнику општине ”.

О б р а з л о ж е њ е
Правни основ за доношење овог решења налази се у члану 40. Закона о локалној самоуправи којим је прописано да Скупштина општине има секретара који се стара о обављању стручних послова у вези са сазивањем и одржавањем седница Скупштине и њених радних тела и руководи административним пословима везаним за њихов рад. Истим чланом прописано је да секретар може имати заменика који га замењује у случају његове одсутности, као и да се заменик секретара Скупштине општине поставља и разрешава на исти начин и под истим условима као и секретар.

Чланом 40. став 1. тачка 15. Статута општине Лапово прописано је да Скупштина општине, у оквиру својих надлежности, поставља и разрешава секретара и заменика секретара Скупштине, док је чланом 52. Статута општине Лапово прописано да Скупштина општине има секретара, који се поставља на четири године, на предлог председника Скупштине, а да се заменик секретара Скупштине поставља и разрешава на исти начин и под истим условима као и секретар. Истим чланом прописани су услови које лице мора да испуњава за постављење на место секретара, односно заменика секретара Скупштине.

Чланом 35. Пословника Скупштине општине Лапово прописано је да кандидата за секретара Скупштине предлаже председник Скупштине. 
Председница Скупштине општине Лапово је у складу са чланом 40. став 2. Закона о локалној самоуправи, чланом 52. Статута општине Лапово и члановима 35, 38. и 56. Пословника Скупштине општине Лапово предложила за заменика секретара Скупштине Владимира Михајловића, из Лапова.
Увидом у документацију утврђено је да предложени кандидат испуњава законом и Статутом прописане услове за постављење на место заменика секретара Скупштине општине.

У складу са чланом 36. став 2. Пословника Скупштине општине Лапово, Скупштина општине Лапово је једногласно донела Решење о постављењу Владимира Михајловића за заменика секретара Скупштине општине Лапово.

Како Владимир Михајловић испуњава све услове за постављење за заменика секретара Скупштине општине Лапово предвиђене Законом, донето је Решење као у диспозитиву.

Поука о правном леку: Против овог решења може се поднети тужба Управном суду у Крагујевцу у року од тридесет (30) дана.
ПРЕДСЕДНИЦА
Мирела Раденковић

